قیرقیزیستان پرزیدنتی سوورونبای جنبکوو، تورکیه‌نین، قیرقیزیستانا اؤلکه‌نین موستقیل‌لیک تاریخینده 600 میلیون دو‌لار مبلغینده یاتیریمدا اولدوغونو بیلدیریب.
بیر تورک یاتیریمجیسینین بیشکک‌ده قوردوغو اوتئلده رئال‌لاش‌دیریلان قیرقیزیستان-تورکیه ایش فوروموندا قیرقیزیستان‌دان ناظیرلر و میللت وکیل‌لری، تورکیه‌دن مدنیت و توریزم ناظیر معاوینی سردار چام، دونیا اتنوسپور کونفدراسیونو باشقانی بیلال اردوغان و ایکی اؤلکه‌نین ایش آدام‌لاری ایشتیراک ائدیب.
جنبکوو بورا‌داکی چیخیشیندا،
جمهورباشقانی رجب طیب اردوغان ایله گؤروشمه‌ده، ایکی اؤلکه تیجارت حجمینی حاضیرکی 400 میلیون دو‌لاردان 1 میلیارد دو‌لارا یوکسلتمگی نظرده توتان ایمکان‌لاری گؤروشدوک. بونون اوچون سؤزوگئدن هدفه دوغرو آددیم‌لاریمیزی آتمالیییق". دئدی.
تورک یاتیریمجینی قیرقیزیستاندا نقلیات، انرژی، کومونیکاسیون تکنولوژی‌لری و توریزم سکتورونا سرمایه قویماغا دعوت ائدن جنبکوو،
تورک ایش اینسان‌لارینی یاتیریما دعوت ائدیرم. تورک طرفداش‌لاریمیزا بوتون قاپی‌لاریمیز همیشه آچیق‌دیر. تورک طرفداش‌لارلا ایش بیرلیگیمیزی چوخ طرف‌لی اولا‌راق درین‌لش‌دیرمک ایستییریک". دئیه دانیشدی.
سوورونبای جنبکوو، قیرقیزیستاندا یئتیش‌دیریلن ات، بال، قوز، قورو لوبیا و قورودولموش میوه نوع‌لرینی تورکیه بازاریندا گؤرمک ایستدیک‌لرینی ایفاده ائتدی.
قیرغیزیستاندا ایش آپارماق شرط‌لری‌نین سادلشدیریلدیگینی دئین جنبکوو،
قیرقیزیستاندا یئنی بیر ایش یئری قئیدیاتی 3 گونده گؤرمک. یئنی شیرکت‌لر، 3 ایل مدتینه وئرگی‌لردن معاف توتولور. قاتما دگر وئرگی‌سی 12% ایکن، منفعت وئرگی‌سی ایله گلیر وئرگی‌سی یوزده 10دور. اؤلکه‌ده شهری‌نین خاریجینده ایش یئری آچان‌لاردان گلیر، ساتیش، تورپاق و املاک وئرگی‌سی 5 ایله 10 مدتینه آلینمیر. تکنولوژی ایدخال ائدن شیرکت‌لر گؤمروک وئرگی‌سین‌دن معاف توتولور". شکلینده دانیشدی.
جنبکوو، پرزیدنت اردوغان ایله گلن آی آذربایجاندا بیر آرایا گله‌جک‌لرینی و بو گؤروشمه‌نی چوخ گؤزلدیگینی ده دئییب.
